Šiaulių gidas

Kauno miesto kamerinio teatro spektaklis GOOD GIRLS
2023-10-27 18:30 (Europe/Helsinki) | Šiaulių dramos teatras
Autorė – Larisa Faber
Režisierė – Larisa Faber
Dramaturgė – Gabrielė Labanauskaitė
Video menininkas – Shade Cumini
Kostiumų dailininkė – Marie-Luce Theis
Šviesų dailininkas – Tomas Zinkus
Kompozitorė – Catherine Kontz
Choreografė – Hannah Ma
Aktoriai/atlikėjai: Teklė Baroti, Monika Valkūnaitė, Nora Zrika
Remiantis tikromis žmonių iš Jungtinės Karalystės, Lietuvos ir Liuksemburgo aborto istorijomis, „GOOD GIRLS” į nėštumo nutraukimą žvelgia be apgailestaujančio ir besiteisinančio žvilgsnio. Kodėl abortas visada turi būti graudi istorija? Nors kai kurių šalių įstatymai vis dar nėra abortuoti (sąmoningas kalambūras: Lenkija, Malta – mes žiūrim į jus), kitos laikosi tvirtai. Bet… ar tikrai?
Šmaikštus daugiakalbis spektaklis, kuriame Dievas Tėvas, Dievas Sūnus ir Šv. dvasia kalba apie abortą gaubiantį tabu. Muzikinį spektaklį lydi ir „GOOD GIRLS” knyga, kurioje rasite originalias iliustracijas ir istorijas įvairiomis kalbomis.
Atsiliepimai:
„Labai geras spektaklis. Pavydžiu sau, kad mačiau” – „Kaunas 2022″ vadovė Virginija Vitkienė.
„Spektaklis – stipri ir reikalinga atsvara visuomenėje susiformavusiems stereotipams. O vietoj įprastos spektaklio programėlės žiūrovas gauna visą knygą, kurioje dar išsamiau pateiktos moterų istorijos, sustiprinančios kūrinio ir jo temos aktualumą.” – teatro kritikė Miglė Munderzbakaitė.
Prodiuseris: larisa faber productions.
Koprodiuseriai ir partneriai: Camden People’s Theatre (Didžioji Britanija), Théâtre d’Esch (Liuksemburgas), Kauno miesto kamerinis teatras, Esch 2022 European Capital of Culture, Kaunas – Europos Kultūros sostinė 2022, Planning Familial Luxembourg.
Spektaklis – Jaunųjų prodiuserių ugdymo programos PRODIUSAI COLAB dalis.
Spektaklio sklaidą dalinai finansuoja Lietuvos kultūros taryba ir Kultur | lx – Arts Council Luxembourg.
Amžius: 16+
Kalbos: anglų, prancūzų, lietuvių k.
Titrai: lietuvių k.

Akustinis Ovidijaus Vyšniausko koncertas
2023-11-06 18:00 | Šiaulių kultūros centro Didžioji koncertų salė (Aušros al. 31)
Ne visiems muzikos autoriams Lietuvoje likimas susiklostė taip sėkmingai kaip Ovidijui Vyšniauskui. Jo dainos – žinomos, populiarios ir nuolat skambančios.
Atlikėjas Ovidijus Vyšniauskas lapkričio 6 d. 18 val. sugrįžta į Šiaulių kultūros centrą, kuriame visas savo gerai žinomas dainas atliks su nauja akustine gitara. Kartu su juo scenoje pasirodys du geri jo bičiuliai gitaros ir klavišų virtuozai Daumantas Slipkus (klavišiniai) ir Gintaras Šulinskas (gitara).
Renginio trukmė: ~1.30 val.

Šokio spektaklis „Sužeistas Elnias“. Šiuolaikinio meno festivalis VIRUS
2023-11-07 18:00 | Šiaulių dramos teatro Mažoji salė
Organizatorius – Šiaulių dailės galerija
Autorius – Kauno šokio teatras „AURA”
Kostiumų dailininkė – Kristina Čyžiūtė
Šviesų dizainas – Vladimiras Šerstabojevas
Kompozitorius – Clara Giambino (JAV)
Choreografas – Clara Giambino (Prancūzija), Blake Seidel (JAV)
Aktoriai/atlikėjai: Clara Giambino (Prancūzija), Diego Alcalá (Meksika)
Šokio spektaklį „Sužeistas elnias” įkvėpė dailininkės Fridos Kahlo to paties pavadinimo paveikslas, simbolizuojantis nusivylimą ir emocijas, kylančias iš fizinių kančių ir negailestingo likimo. Nuolat kęsdama jaunystėje per tramvajaus avariją nepagydomai sužalotos kojos skausmus, kartu su savo vyru Diego’u Rivera menininkė nugyveno išskirtinai spalvingą gyvenimą ir paliko įspūdingą meno kūrinių kolekciją. Spektaklio kūrėjai tikisi, kad jų choreografiniai ieškojimai leis susitapatinti su aistringus santykius puoselėjusia menininkų pora, pasisemti troškimo gyventi bei praturtinti savąjį „aš”.
Clara Giambino (Prancūzija) ir Blake’as Seidelis (JAV) – šiuolaikinio šokio profesionalai ir choreografai. Duetas susipažino 2016 m. Izraelyje, „Tarptautinės šokio kelionės” programoje Ga’atono kibuce. Iškart pajutę kūrybinį ryšį pradėjo kurti naują choreografiją duetui. Jų aistra stipriam fiziškumui, kūno galimybėms bei detalių originalumas ir subtilumas padėjo sukurti stiprius šokio spektaklius, auditorijai perteikiančius grynas emocijas.
Po mokymų Izraelyje 2017 m. Clara ir Blake’as prisijungė prie šokio teatro AURA. Abu šokėjai tęsė savo, kaip choreografų, darbą. Šio dueto kūryba buvo pristatyta Lietuvoje, Meksikoje, Kinijoje ir Bulgarijoje.”

Nuotraukų aut. – Kauno šokio teatro „AURA” arch.

Baletas „Gulbių ežeras“
2023-11-07 19:00 | Šiaulių arena
„International Festival Ballet“ ir „Festival Orchestra“ pristatys didingiausią pasaulyje „Gulbių ežerą“, kupiną grakštumo ir grožio.
48 šokėjos-gulbės scenoje – tai savotiškas rekordas. Standartiškai „Gulbių ežere” numatyta 16-28 baltųjų gulbių.
Spektaklis lydimas simfoninio orkestro.
„International Festival Ballet“
Baleto trupės meno vadovas Aleksejus Bogutskis
Sukrėsti ir paveikti nežmoniškos Rusijos agresijos kare prieš Ukrainą, baleto trupė „St. Petersburg Festival Ballet” keičia pavadinimą į „International Festival”. Pati baleto trupė dabar įsikūrusi Vokietijoje.
Šiuo pokyčiu menininkai aiškiai išreiškia savo poziciją. International Festival Ballet yra tarptautinis baletas, reprezentuojantis supratimą ir galimybę egzistuoti drauge menams, muzikai ir šokiams, plačiau nei apima valstybių sienos. Nuo pat karo pradžios menininkai savo poziciją prieš Rusijos agresiją išreiškė daugybe protesto akcijų prieš kiekvieną savo pasirodymą (EuroNews reportažas čia). Todėl jiems dabar kyla grėsmė iš Rusijos valdžios pusės. Kolektyvas, kuriame taip pat yra nemažai Ukrainos šokėjų, natūraliai save mato kaip visų žmonių taikos ir santarvės baletą.
Meno prasme baletas reprezentuoja klasikinio baleto mokyklą gryniausia jos forma. Griežta elegancija derinama su modernu ir XXI amžiaus įtaka, tai yra aukštos klasės šokio spektaklis, savo ruožtu papildomas nuostabiais kostiumais ir ištaigingomis dekoracijomis.
Nemirtinga Piotro Čaikovskio baleto klasika žinoma visame pasaulyje ir nepaliauja žavėti įvairaus amžiaus žiūrovų. Visi žino romantišką „Gulbių ežero“ istoriją, kurios pagrindinės baltosios ir juodosios gulbių figūros tapo aukščiausio lygio klasikinio baleto elegancijos sinonimu.
Šis aukšto lygio baletas išsiskiria ne tik absoliučiai tikslia šokio technika, bet ir darniu ir nuosekliu bendru įvaizdžiu ir elegantišku lengvumu. International Festival Ballet žavi tobulu šokio spektakliu, kuris žiūrovams užgniaužia kvapą.
Pagrindinė informacija
Durys atidaromos: 17:30 val.
Renginio trukmė: ~2 val. 30 min.
Petrauka: yra
Nemokamai: vaikai nemokamai neįleidžiami
Papildoma informacija: perkant 10 ir daugiau bilietų galite kreiptis: vipklientai@bilietai.lt
Amžiaus cenzas: N-6
Organizatorius: Art Partner
Dėl išankstinių vaišių, gėrimų užsakymų VIP lounge ir VIP ložėse susisiekite el. p. siauliuarenabaras@gmail.com arba tel. +370 616 16645

Koncertas „Geriausios Radži dainos“
2023-11-08 18:00 | Šiaulių kultūros centro Didžioji koncertų salė (Aušros al. 31)
Lapkričio 8 d. 18 val. Šiaulių kultūros centre vyks koncertas „Geriausios Radži dainos“.
Niekam ne paslaptis, kad tai dainininkas, kuris kaip magnetas traukia publiką savo atliekama muzika.
„Mano koncerte visi klausytojai šypsosi, būna linksmi ir smagūs“, – taip Radži pristato savo atliekamą programą.
Atlikėjas kviečia susitikti koncerte, kuriame skambės visos geriausios ir populiariausios dainos.
Renginio trukmė: ~1.20 val.

DIDŽIOJI RAUDA TIES DEGANČIAIS VYNUOGIENOJAIS pagal Donaldo Kajoko poeziją. Klaipėdos Pilies teatras
2023-11-08 18:30 | Šiaulių dramos teatro Mažoji salė
Renginio organizatorius – Klaipėdos Pilies teatras
Autorius ir režisierius – Alvydas Vizgirda
Kostiumų dailininkė – Aina Zinčiukaitė
Kompozitorius – Jonas Baltokas
Vaidina:
Regina Šaltenytė, Vilija Gruodytė, Ramūnas Šeputis, Jonas Baltokas
„…Senais gerais (blogais?) laikais, pavyzdžiui, kokiame XIX a., turbūt pusė išleidžiamų poezijos knygų vadinosi „Poezija” arba „Eilėraščiai” – tad buvo tarsi savaime aišku, ko skaitytojui jose reikėtų ieškoti. Dabar, rodos, stengiamasi sugalvoti kuo įmantresnius knygų pavadinimus: antai, ką gi reiškia „Iš veidrodžio, už”, „Mėnulis yra tabletė”, o kad ir to paties Donaldo Kajoko „Drabužėliais baltais”? Stora ir nepaprastai graži, Algimanto Švėgždos kūriniais papuošta D. Kajoko eilėraščių rinktinė „Poezija, o gal ne ji” jau savo pavadinimu daro dvigubą judesį: viena vertus, teigia tradicijoje įsitvirtinusią poezijos esatį, kita vertus, suabejoja jos buvimu – gal knygoje, o gal apskritai: negi kas nors tikrai žino, kas yra ta poezija, o jeigu nežino, kaip tuomet ji atpažįstama?
Poeziją atpažįstame, ko gero, tik ją skaitydami. Tiesą sakant, nebežinau kito būdo, kaip spręsti apie literatūros kūrinio grožį ir meniškumą nei tiesiog daug skaityti įvairių tekstų – ir gerų, ir nelabai – ir juos lyginant atrasti geros kūrybos etaloną. Tai tikriausiai skamba labai banaliai, bet šiuo metu kito kūrinio vertės nustatymo būdo nežinau…” (Elžbieta Banytė. Poezija, kad ir kas ji būtų.)
Premjera – 2022 11 29
Nuotraukų autoriai: Algirdas Kubaitis, Inga Radavičienė.

Kauno šokio teatro „AURA“ šokio spektaklis „Sodas 4.12°". Šiuolaikinio meno festivalis VIRUS
2023-11-09 18:00 | Šiaulių dramos teatras
Organizatorius – Šiaulių dailės galerija
Režisierė – Birutė Letukaitė
Spektaklio asistentas ir repetitorius – Robert Przybyl
Kostiumų dailininkė – Kristina Čyžiūtė Svirskienė
Šviesų dailininkas – Vilius Vilutis
Videografija ir garsas – Arai Tatsuru
Garso redaktorius – Robert Przybyl
Choreografė – Birutė Letukaitė
Šokėjai: Ester Bega, Heung Won Lee, Julija Strupaitė, Marine Fernandez, Pepe Jaimes, Susanna Maggio, Diego, Jed Nagales, Dalila Tiraboschi, Nanaho Kugawa, Faile Sol

NASA kosmoso platybėse aptiko naują, gėlės žiedo formos ūkų darinį – planetą. Tai ir buvo inspiracija japonų audiovizualinių menų kūrėjui Arai Tatsuru sukurti video instaliaciją „Thermo”. Visatos ir ekosistemos istorijoje dažnai minimos gėlių formos.

Kauno šokio teatro „Aura” spektaklyje „Sodas 4.12°” gėlių ornamentikoje skleidžiasi žmonijos išgyvenimai ir patirtys.

ĮSPĖJIMAS: spektaklio metu yra naudojamos intensyvios šviesų ir garso instaliacijos, kurių poveikis gali turėti įtakos jautresniems ar epilepsija sergantiems asmenims.

EROTIC show MEN 2023 - vyrų striptizo čempionatas
2023-11-09 19:00 | Šiaulių arena
Į Lietuvą sugrįžta vyrų striptizo čempionatas – EROTIC show MEN 2023!
Renginys vyks Šiaulių arenos mažojoje koncertų salėje (4 aukštas, VIP įėjimas).
Geriausi Europos erotinio šokio atstovai, atletiškiausi kūnai ir iš proto vedantys aistringi šokiai!
Net keturiuose Lietuvos miestuose! Išrinkime šių metų geriausius!
Jūsų laukia ypatinga staigmena! Nugalėtojai bus renkami ne tik duetų, bet ir solo šokių pasirodymų kategorijoje! Dvigubai daugiau geidulingos energijos Jūsų akims! Svečių teisiėmis specialią programa atliks 2021 Pasaulio čempionato laimėtojai ir 2022 metų Erotic Show Men 2022 nugalėtojai – GENTELMEN (Slovakija).
Jie pasakė trumpai: ”Mes atvykstame užvaldyti Lietuvos moterų širdis!”
Šios jėgos sustabdyti neįmanoma. Tu privalai tai pamatyti!
Pagrindinė informacija
Durys atidaromos: 17:30 val.
Renginio trukmė: ~3 val.
Petrauka: yra
Nemokamai: vaikai nemokamai neįleidžiami
Nuolaidos: netaikomos
Papildoma informacija: perkant 10 ir daugiau bilietų galite kreiptis: vipklientai@bilietai.lt
Amžiaus cenzas: N-18
Organizatorius: MB „Pramogų piramidė”

LORDS OF THE SOUND su nauja programa „The Music of Hans Zimmer“
2023-11-10 19:00 | Šiaulių arena
Į Lietuvą grįžta naujos kartos orkestras LORDS OF THE SOUND su nauja programa „The Music of Hans Zimmer“!
„Spider man 2“, „The Dark Knight“, „Interstellar“, „Sherlock Holmes“, „Pearl Harbor“, „Gladiator“, „Inception“, „Pirates of the Caribbean“, „Spirit“, „Wonder Woman“, „Madagascar“ – Hanso Zimmerio hitai, atliekami orkestro LORDS OF THE SOUND!
Hansas Zimmeris – vokiečių kino kompozitorius, išpopuliarėjęs po kultinio filmo „Lietaus žmogus“ pasirodymo. „Kurdamas muziką „Lietaus žmogui“ visą laiką galvojau: nesistenk užgožti veikėjų. Neik į pirmą planą. Raymondas, pagrindinis veikėjas, tikrai nesupranta, kur yra. Jis mato šviesą kitaip nei mes… Kodėl nesukūrus „šviesos muzikos“ šviesai, kuri egzistuoja tik jo galvoje?“ – prisimena Hansas. Šis darbas tapo tikru lūžiu jo karjeroje – Zimmeris buvo apdovanotas Oskaro nominacija. Geriausi Holivudo režisieriai rikiavosi į eilę, norėdami su juo dirbti. O Hansas visiškai atsidavė darbui, dažnai kurdamas muzikines temas dviem ar trims filmams vienu metu. Jo muzika taip sužavėjo „Disney“ studiją, kad jie užsakė Zimmeriui sukurti kompoziciją animaciniam filmui „Liūtas karalius“. Muzikinė animacinio filmo tema atnešė kompozitoriui tris prestižiškiausius apdovanojimus – „Oskarą“, „Auksinį gaublį“ ir „Grammy“. Zimmeris ir toliau gaudavo daugybę apdovanojimų, tapdamas geriausiu iš geriausių Holivude. Reta „Oskaro“ ceremonija baigdavosi be nominanto Zimmerio.
Orkestro LORDS OF THE SOUND koncertų sėkmė kartu su geriausiomis Hanso Zimmerio kompozicijomis panardins Jus į nepamirštamus šilto vasaros vakaro pojūčius, nuostabios pasakos atmosferą, pripildytą mėgstamų kompozicijų simfoninio garso grožio, roko skambesio, ryškių vizualinių efektų, galingų solistų ir choro vokalinių partijų, energijos ir nevaržomo visos komandos pozityvo!
Organizatoriaus svetainė: www.artpartner.lt
Pagrindinė informacija
Durys atidaromos: 17:30 val.
Renginio trukmė: 2 val. 30 min.
Petrauka: yra
Nemokamai: vaikai nemokamai neįleidžiami
Papildoma informacija: perkant 10 ir daugiau bilietų galite kreiptis: vipklientai@bilietai.lt
Amžiaus cenzas: nėra
Organizatorius: Art Partner

Andriaus Mamontovo elektromechaninis koncertas „Vienas“
2023-11-10 20:00 | Šiaulių kultūros centro Didžioji koncertų salė (Aušros al. 31)
Andrius Mamontovas pristatys netradicinį, naujų skambesių kupiną elektromechaninį koncertą. Pasirodyme skambės naujausi Lietuvos muzikos legendos kūriniai ir didžiausi superhitai, kurie, neabejotinai, gerbėjus nustebins naujais muzikiniais atspalviais. Koncerto metu ekrane bus rodomos menininkės Jovitos Vaitkutės vaizdo instaliacijos, kurios sukurtos specialiai šiam koncertiniam turui.
Jau daugelį metų elektromechaninė muzika yra viena labiausiai Andrių Mamontovą dominančių muzikos sričių. Pasirodymų metu atrodo, kad ją atlikti nėra sudėtinga, tačiau toks klausytojus pasiekiantis įspūdis reikalauja labai daug pastangų ir pasiruošimo. Atlikėjas nuolat bandė į savo muziką įtraukti elektroninės muzikos elementų, tačiau, anot muzikanto, jie tinka ne visoms jo dainoms.
Andrius Mamontovas – žmogus, kurio pristatinėti Lietuvoje nebereikia. Išgirdus jo vardą atmintyje pradeda rikiuotis daugybės jo dainų pavadinimai: „Ufonautai“, „Ar prisimeni mane?“, „Kai tu atversi man duris“, „Geltona. Žalia. Raudona“, „Ar tai būtum tu?“, „Mono arba Stereo“, „Saulės miestas“, „Meilės nebus per daug“, „Laužo šviesa“ ir daugybė kitų.
Renginio trukmė: ~1.30 val.

Jurbarko kultūros centro Skirsnemunės skyriaus teatro „Pakeleivis“ B. Dauguviečio komedija „Žaldokynė“
2023-11-11 15:00 - 17:00 | Šiaulių kultūros centro Didžioji koncertų salė (Aušros al. 31)
Lapkričio 11 d. 15 val. Šiaulių kultūros centro Didžiojoje koncertų salėje bus rodomas Jurbarko kultūros centro Skirsnemunės skyriaus teatro „Pakeleivis“ B. Dauguviečio komedija „Žaldokynė“. Šis spektaklis – tai XIV respublikinio mėgėjų teatrų festivalio „Pulsas“ programos dalis.
Šioje legenda tapusioje komedijoje vaizduojamas aludario Žaldoko sodyboje vykstantis gyvenimas: būsimos sužieduotuvės, veislinio avino skerstuvės, valdininkų atvykimas, muzikavimas, alaus garbinimas… Visos situacijos, į kurias įsivelia žaldokynės veikėjai verčia mėgautis jų naivumu ir smagiai kvatotis! Neapsigaukite – kas alų be saiko geria, tą velnias į glėbį stveria!
Režisierė Birutė Šneiderienė
Dailininkas Zigmas Morlencas
Trukmė 60 min.
Teatras susibūrė 2013 metų pavasarį. Vedini bendro pomėgio vaidinti, į teatro veiklą įsijungė įvairių profesijų žmonės. Bendras tikslas – realizuoti save scenoje, suteikti džiaugsmą žiūrovams – apjungė skirtingo amžiaus bei požiūrio į gyvenimą žmones. Šiemet teatras atšventė 10 metų jubiliejų. „Pakeleivio“ sėkmingą veiklą liudija 11 spektaklių ir kūrybingi aktoriai, per dešimt metų patobulėję ir užaugę, kaskart visa galva pasineriantys į spektaklio kūrimą, ieškantys, kaip galėtų kuo gyviau, kuo įdomiau atskleisti kuriamą personažą.
Visa XIV respublikinio mėgėjų teatrų festivalio „Pulsas“ programa čia: https://www.siauliukc.lt/news/2437/63/XIV-respublikinio-megeju-teatru-festivalio-Pulsas-programa/

Kelmės kultūros centro mėgėjų teatro „(Ne)taktiški“ istorijų pasakojimo spektaklis „Alio, būti ir nebūti mitai?“
2023-11-11 16:00 - 17:00 | Šiaulių kultūros centro Didžioji koncertų salė (Aušros al. 31)
Lapkričio 11 d. 16.15 val. Šiaulių kultūros centro Didžiojoje koncertų salėje bus rodomas Kelmės kultūros centro mėgėjų teatro „(Ne)taktiški“ istorijų pasakojimo spektaklis „Alio, būti ir nebūti mitai?“. Šis spektaklis – tai XIV respublikinio mėgėjų teatrų festivalio „Pulsas“ programos dalis.
Interaktyvus storytellingo spektaklis persmelktas nostalgijos, nuotykių, juoko ir prisiminimų. Kiekviena istorija artima ir savitai pažįstama kiekvienam žiūrovui. Atvirai apie save, tave ir mus visus, apie aplinką, kurioje gyvena ir žmonės, kurie mus įkvepia ar nustebina. Tik vienas skambutis ir mes drauge…
Režisierė Rasa Šiaučiūnaitė
Trukmė 50 min.
Kelmės kultūros centro mėgėjų teatro kolektyvas „(Ne)Taktiški“ susibūrė 2021 metų rugsėjo mėnesį, kolektyvą sudaro 8 žmonės, kolkas teatras repertuare turi du spektaklius tragikomediją „Ieškokite moters“ ir storytellingo spektaklį „Alio, būti ir nebūti mitai“. Didžiausias teatro kolektyvo potyris, nuotykis ir džiaugsmas 2023 m. birželio mėnesį turėtos kūrybinės dirbtuvės su režisieriumi Aleksandru Špilevoj, šių kūrybiniu dirbtuvių metu gimė pasirodymas „Būti ir nebūti Kelmės mitai“ šio pasirodymo pagrindas tapo pamatu naujam spektakliui „Alio, būti ir nebūti mitai“.
Visa XIV respublikinio mėgėjų teatrų festivalio „Pulsas“ programa čia: https://www.siauliukc.lt/news/2437/63/XIV-respublikinio-megeju-teatru-festivalio-Pulsas-programa/

Koncertas „10 metų kartu scenoje“
2023-11-13 18:00 | Šiaulių kultūros centro Didžioji koncertų salė (Aušros al. 31)
Operos solistė Ona Kolobovaitė, pirmasis Lietuvos valstybinio simfoninio orkestro smuikas Zbigniev Levicki ir gitaros virtuozas Aurelijus Globys kviečia Jus į ypatingą jubiliejinių koncertą, kurio metu jie minės 10 metų kūrybinio kelio scenoje sukaktį.
Šventinėje programoje atlikėjai pristatys dešimtmečio geriausius momentus, naujus muzikinius kūrinius ir virtuoziškus pasirodymus.
„Mes kviečiame Jus prisijungti prie mūsų, dalintis šia ypatinga akimirka ir kartu švęsti muzikos magiją, kurią sukūrėme šiame dešimtmečio kūrybiniame kelyje. Išgirsite daug naujų bei pačių gražiausių ir virtuoziškiausių melodijų iš projekto „Amžių dvikova“. Skambės ispaniškos aistros ir meilės pripildytos vokalinės improvizacijos, atliekamos operos solistės Onos Kolobovaitės. Tai bus vakaras, kuris paliks jums ne tik džiaugsmo, bet ir nepakartojamos muzikinės patirties prisiminimus.“
Dalyvauja
Operos solistė Ona Kolobovaitė
Pirmasis Lietuvos valstybinio simfoninio orkestro smuikas Zbigniev Levicki
Gitaros virtuozas Aurelijus Globys
Renginio trukmė: ~1.30 val.

Pauliaus Stalionio nauja koncertinė programa
2023-11-14 18:00 | Šiaulių kultūros centro Didžioji koncertų salė (Aušros al. 31)
Jau kelis dešimtmečius savo neišsenkančia kūryba puošiantis Lietuvos muzikinę padangę dainininkas Paulius Stalionis atvyksta į Šiaulių kultūros centrą.
Tūkstančius klausytojų pavergęs turiningomis, jautriomis ir įsimintinomis dainomis, charizmatiškasis atlikėjas vėl sugrįžta su nauja programa ir maksimaliai pozityvia nuotaika!
Širdis ir sielas virpinančiame koncerte, klausytojai išgirs laikui nepavaldžius šlagerius „Vakarai ilgi“, „Jeigu tavęs nebūtų“, „Man nereik į Airiją“, „Saulės laikrodžiai“, „Jei nemylėsi“, „Lietus nenuplaus“, bei daugelį populiarėjančių kūrinių, kurie, neabejotinai, privers suklusti, nusijuokti arba tyliai nubraukti ašarą.
Ne vienerius metus nominuotas prestižiniuose Lietuvos muzikiniuose apdovanojimuose kaip atlikėjas bei dainų tekstų autorius, kuriantis dainas ryškiausioms mūsų šalies estrados žvaigždėms, Paulius Stalionis įrodė, kad didžiojoje scenoje nėra atsitiktinai!
Pasiilgote nuoširdumo? Pavargote nuo kasdienės rutinos? O gal nežinote kokią dovaną padovanoti savo brangiausiems artimiesiems? Atsakymas paprastas: durys į Pauliaus Stalionio koncertų sales yra atviros visiems, kurie vertina lietuvišką žodį, autorinę kūrybą, prasmę dainose bei nesumeluotą atlikėjo atsidavimą scenai ir klausytojams!
Renginio trukmė: ~1.30 val.

Instaliacija VEGETACINĖ BŪKLĖ
2023-11-15 18:00 - 2023-11-16 18:00 | Šiaulių dramos teatro Mažoji salė
Bus rodoma:

2023.11.15 18:00 val.,
2023.11.15 19:30 val.,
2023.11.16 18:00 val.,
2023.11.16 19:30 val.,
2023.11.18 16:00 val.,
2023.11.19 14:00 val.,
2023.11.19 15:30 val.,

Projekto organizatoriai Meno ir mokslo laboratorija, „Meno Alchemija“.
Režisierius – Naubertas Jasinskas
Vertėja – Ieva Emilija Rozenbergaitė
Scenografė – Sigita Šimkūnaitė
Kompozitorius – Gintaras Sodeika
Video projekcijų autorius – Ričard Žigis
Šviesų dailininkas – Dainius Urbonis
Tekstą įgarsino: Airida Gintautaitė, Alvydė Pikturnaitė, Arvydas Dapšys, Gintarė Latvėnaitė-Glušajeva, Kamilė Galkutė, Matas Sigliukas, Vaiva Mainelytė
Medijos menininkė – Ainė Petkūnaitė

„Jūs pabandykite vieną dieną panaikinti asmenvardį „aš“ ir pabūti visuma“, – režisierius Naubertas Jasinskas.
Gausios kūrybinės komandos kuriama teatrinė patirtis žiūrovą kviečia į pasaulį pažiūrėti iš perspektyvos, kuri atsiveria į šalį atidėjus žmogiškąjį ego. Seanso metu dvylika žiūrovų patirs personifikuotus ir unikalius išgyvenimus, kai šviesomis, garsais, aktorių įrašytais audio tekstais, kvapais kiekvienas spektaklio dalyvis savitai ir asmeniškai pajus, ką reiškia atsidurti vegetacinėje būsenoje ir tarsi pamatyti save iš šalies.
Spektaklis „Vegetacinė būklė“ sukurtas remiantis dramaturgės Manuelos Infantės pjese, kurios struktūroje pritaikyti įvairūs augalų gyvavimo etapai, užfiksuoti esminiai virsmai. Jie leidžia keisti žmogiškus aplinkos suvokimo principus ir pačiam spektaklio dalyviui išgyventi vegetacinę būseną, kuri įtraukia, ramina ir padeda į pasaulį pažvelgti kitu kampu. Kūrėjai spektaklyje ieško būdų suvokti žmonių, kaip rūšies, egzistavimo modelius.
Teatrinė patirtis vyks VŠDT specialiai pritaikytoje patalpoje. Žiūrovai perspėjami, kad renginio metu bus naudojamas stroboskopo efektas (ryškios, intensyvios šviesios).
Premjera – 2022 m. balandžio 1, 2, 3 d.
Projektą finansuoja Lietuvos kultūros taryba ir Vilniaus miesto savivaldybė.
Projekto partneriai: Valstybinis Šiaulių dramos teatras, Jono Meko vizualiųjų menų centras, Teatro žurnalas, knygynų tinklas „VAGA“.
Recenzija: „Suguldyti, ramūs, vegetuojantys” DOVILĖ ZAVEDSKAITĖ, 2022-04-15

„Humoro klubo“ programa „Šiek tiek siaubinga“
2023-11-16 19:00 | Šiaulių kultūros centro Kamerinė salė (Aušros al. 31)
Lapkričio 16 d. 19 val. Šiaulių kultūros centro Kamerinėje salėje vyks „Humoro klubo“ programa „Šiek tiek siaubinga“.
Pasaulyje tiek visko blogo vyksta, kad jau liežuvis neapsiverčia sakyti, kad viskas bus gerai. Nes nebus. Bet galbūt viskas bus geriau. O kol laukiame geresnių laikų, „Humoro klubas“ lipa į sceną su savo naujausia programa „Šiek tiek siaubinga“, nes šiek tiek siaubingais laikais ir gyvename.
Pasirodo:
Paulius Ambrazevičius
Mantas Bartuševičius
Vaidotas Šiožinis
Durys atidaromos 18.30 val.
N-16

XXII tarptautinis džiazo muzikos festivalis „Šiauliai jazz 2023“. Antroji diena
2023-11-17 19:00 | Šiaulių kultūros centro Didžioji koncertų salė (Aušros al. 31)
XXII tarptautinis Šiaulių džiazo festivalis „Šiauliai jazz 2023“ persikėlė į rudenį, kada audringa vasara su pop muzika ir dideliomis scenomis keliauja taip pat į sales, o tie, kas pasiilgę rimtos ir melodingos džiazo muzikos gali susirinkti kaip bendruomenė po vienu stogu ir jausti tai kas dabar vadinama PULSU! Nepaprasta savaitgalio pradžia – 11.17 ir 22 festivalis Šiaulių kultūros centro Didžiojoje koncertų salėje. Su natų knygos pristatymu pažengusiems gitaristams! Ją 18:00 val. pristatys šiuolaikinės muzikos ansamblio „Synaesthesis“, „Vilnius JJazz Ensemble“, „Reinless“ narys, Ritminės muzikos katedros vedėjas bei docentas Vilniaus kolegijos menų fakultete. Ir tai ne mistika, o švietimas. Jums reikia tuos stebuklus išgirsti.
APIE KOLEKTYVUS
„geck“ (Lietuva, Šiauliai)
Instrumentinė grupė iš Šiaulių (nes mes patriotai), kurioje groja: Justas Totilas (gitara), Žygimantas Daujotas (bosinė gitara, vokalas), Skomantas Ostašenkovas (būgnai).
Kaip grupė, „geck“ pirmą kartą pasirodė 2021 metais „Šiauliai gyvai“ festivalyje. Grupė greitai išpopuliarėjo renginiuose Šiauliuose ir kituose miestuose ir netrukus pasirodė tokiuose konkursuose kaip „Garažas ‘23“ Tamsta Klube, Vilniuje, bei Šiaulių „Polifonijos“ organizuotame konkurse „Interpo ‘23“, kur užėmė pirmąją vietą, o Menų fabriko Loftas organizuotame konkurse „Novus ‘23“ pasiekė pusfinalį. Kolektyvas atlieka įvairaus pobūdžio bei žanro muziką, nors programoje daugiausiai vyrauja instrumentiniai jazz fusion, punk jazz stiliaus kūriniai, koncertuose taip pat galima išgirsti funk, bliuzo, regio bei progresyvaus roko elementų. „geck“ repertuare skamba tiek savos kūrybos, tiek ir aranžuoti kūriniai.
Video: https://www.youtube.com/watch?v=X6I19Z_Pm-g&t=113s&ab_channel=geck
Prano Kentros kvartetas (Lietuva, Latvija)
Pranas Kentra – gitara, kompozicijos
Jievaras Jasinskis – trombonas
Artūrs Duckis – bosinė gitara
Domantas Razmus – mušamieji
Galbūt dėl spalvingų kvarteto muzikantų muzikinių kelių, patirties ir lankstumo muzikoje, kvartetas meistriškai laviruoja tarp muzikos žanrų bei stilių: nuo tam tikro lengvumo, ironijos sudėtingesnės muzikos rėmuose, Bill Frisell’inio bliuzinio skambesio, bliugraso, taip pat roko įtakos džiaze, link šiuolaikinių ritmų tendencijų (mikroritmų, sudėtinių metrų, poliritmų) bei laisvos improvizacijos.
Pranas Kentra – be kitų įvairaus žanro projektų yra šiuolaikinės muzikos ansamblio „Synaesthesis“, „Vilnius JJjazz Ensemble“, „Reinless“ narys, Ritminės muzikos katedros vedėjas bei docentas Vilniaus kolegijos menų fakultete.
Jievaras Jasinskis – pernai apdovanotas „Vilnius Jazz“ festivalio prizu už nuopelnus Lietuvos džiazui, nes yra vienas aktyviausių kompozitorių ir aranžuotojų Lietuvoje bei puikus trombonininkas, kuriantis ir buriantis didelių sudėčių autorinės muzikos projektus. Jievaras Jasinskis yra daugumos projektų dalyvis ir „Vilnius JJazz Ensemble“ vadovas.
Artūrs Duckis – gimė Latvijoje, baigė klasikinę gitarą Daugpilio muzikos mokykloje. Atvažiavo į Vilnių 2019 m. studijuoti kontraboso specialybės į Lietuvos Muzikos ir Teatro Akademiją. Artūrs Duckis groja su tokiais kolektyvais, bei atlikėjais kaip: Veronika ChiChi Quartet, Arkady Gotesman, Dmitrij Golovanov, Kęstutis Vaiginis, Musina Ebobise ir kt.
Domantas Razmus – šiuo metu yra vienas kviečiamiausių, aktyviausių ir kūrybingiausių būgnininkų Lietuvoje, kurį galima išgirsti „Improdimensijos“ koncertuose, „Vilnius Jjazz Ensemble“, „Reinless“ bei įvairiuose eksperimentiniuose, šiuolaikinės ir improvizacinės muzikos projektuose.
Lorenzo De Finti Quartet (Italija)
Lorenzo De Finti – fortepionas
Stefano Dall’Ora – boso gitara
Alberto Mandarini – trimitas, flugelhornas
Marco Castiglioni – mušamieji
Lorenzo pradėjo groti pianinu būdamas penkerių, o viešai groti vienuolikos. Oficialias studijas jis pradėjo vadovaujamas maestro Remo Gelmini, o studijas baigė pas maestro Alberto Colombo Milano Giuseppe Verdi konservatorijoje. Lorenzo taip pat baigė tradicinės kompozicijos studijas ir gavo galimybę gilintis į džiazo improvizaciją su visame pasaulyje žinomais Maestro. Sante Palumbo ir Gil Goldstein „Jazz and Rock Inc.“ Monake (Vokietija) ir Berklio muzikos koledže Bostone. Dėl savo išskirtinės technikos ir meninės išraiškos, Lorenzo iškart buvo pripažintas žiniasklaidos ir pradėjo groti kai kuriose svarbiausiose Europos muzikinėse vietose. Specializuodamasis džiaze ir šiuolaikinėje muzikoje Lorenzo keliavo pirmyn ir atgal iš Europos į JAV, bendradarbiavo su tokiais svarbiais muzikantais kaip J. Gregg, B. Dameo, T. Robinson, S. Kimmons, D. Freemann, G. Goldstein, C. Vilchez, S. Hunt, Dany Martinez , T. Scottas, T. Dambley, Alexas Acuna, Ernestico Rodriguezas, Ericas Marienthalis, Frankas Gambale’as, M. Abramsas, The Harlem Gospel Singers, J. Bisonette ir daugelis kitų. 1999 m. muzikinė grupė „Lorenzo De Finti grupė“, įrašytas „BEYOND THE DESERT“ su kviestinėmis žvaigždėmis perkusininku Alexu Acuna ir sakso grotu Ericu Marienthalu.
Daugelio televizijos reklamų („Reebok“, „Sharp“, „DeAgostini“, „Opel“, „Mercedes Benz“) televizijos laidų („Genius-Rete 4“, „Lo stivale delle meraviglie-Canale 5“, „La macchina del tempo“, „Cento vetrine“, „Streghe“, „Marte e Venere“) kompozitorius ir prodiuseris. Jis dirba Italijos TV tinkle RAI ir Mediaset, Šveicarijos TV tinkle RSI ir Ispanijos TV tinkle TVE, taip pat kuria muziką įvairioms radijo stotims. „WE LIVE HERE, siuita džiazo kvartetui“ yra pirmasis Lorenzo akustinio kvarteto albumas, kurį išleido Norvegijos leidykla Losen Records (www.losenrecords.com). Didelis pasisekimas, populiariausių atsisiuntimų albumas Norvegijos ir Kanados iTunes oficialiuose atsisiuntimų sąrašuose, atsiliepimai iš viso pasaulio ir daugybė koncertų visoje Europoje, Italijoje, Šveicarijoje, Norvegijoje, Lietuvoje, Lenkijoje, Anglijoje kt. Kartu su projektu „Scena Musica“ Lorenzo realizuoja ir dalyvauja gyvo garso muzikinio teatro koncertuose, tokiuose kaip BLUES POINT, BEATLES!, CROSSROADS, REPLAY ir NOEL su 45–50 metinių pasirodymų. Grupės muzikinis vadovas ir muzikos bendraautoris Williamo Shakespeare’o teatro kūriniui „La Dodicesima Notte“ (Dvyliktoji naktis), kurį režisavo F. Brancialroli su vokaliste Rita Pavone ir aktoriumi Renzo Montagnani Veronos romėnų teatre. Italijoje, Ispanijoje (M.I.T., Madridas), Šveicarijoje ir Vokietijoje Lorenzo rengia seminarus ir meistriškumo kursus apie fortepijono ir klavišinių parodų atlikimą ir techninius aspektus. Šiuo metu Lorenzo rengia savo džiazo ir klasikos radijo laidą „Rete Due“ Lugane, interviu su daugeliu svarbių muzikantų ir muzikologų bei komentuoja gyvus koncertus.
Daugiau: https://lorenzodefinti.com/
Renginio trukmė: ~3 val. (su pertauka).
Klaipėdos džiazo orkestro Combo grupę pristato: Klaipėdos miesto savivaldybė, Klaipėdos džiazo orkestras

Prieškalėdinė mugė “Stilius ir Skonis”
2023-11-18 10:00 - 17:00 | Šiaulių arena
Kad per Kalėdinį laikotarpį galėtumėte ramiai mėgautis laiku su artimaisiais, pasiruoškime jam be rūpesčių iš anksto.
Jūsų patogiam ir lengvam apsipirkimui rengiame jau tradicija tapusią prieškalėdinę mugę “Stilius ir Skonis”!
Čia rasite gausų Lietuvos dizainerių kurtų drabužių bei vientinių papuošalų ir aksesuarų pasirinkimą, kuriais bus puiki proga pasipuošti per artėjančias šventes. Jaukumo Jūsų namams suteiks mugėje rastos interjero detalės, kurios Kalėdiniu laikotarpiu papuoš Jūsų namus. O maisto gurmanai atras įvairiausius bei išskirtinius skanėstus savo stalui
Pasimatykime mugėje „Stilius ir skonis“ lapkričio 18 d. nuo 10:00 Šiaulių arenoje!
Įėjimas į mugę nemokamas.
Mugės darbo laikas: nuo 10 iki 16 val.
Mugėje bus filmuojama ir fotografuojama!
Renginio organizatorius: mugiucentras.lt
*Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

Klaipėdos miesto savivaldybės kultūros centro Žvejų rūmų jaunimo teatro „Be durų“ muzikinis spektaklis vaikams „Atsikrausto kiaulė“
2023-11-18 13:00 | Šiaulių kultūros centro Didžioji koncertų salė (Aušros al. 31)
Lapkričio 18 d. 13 val. Šiaulių kultūros centro Didžiojoje koncertų salėje bus rodomas Klaipėdos miesto savivaldybės kultūros centro Žvejų rūmų jaunimo teatro „Be durų“ muzikinis spektaklis vaikams „Atsikrausto kiaulė“. Šis spektaklis – tai XIV respublikinio mėgėjų teatrų festivalio „Pulsas“ programos dalis.
Mažame jaukiame miestelyje gyvena keturi geri draugai: Višta Henrieta, Lapinas Albertas, Triušis Nikas ir Pudeliukė Žozefina. Vieną gražų rytą visi labai nustebo pamatę užrašą ant Žozefinos namelio – „Išnuomojamas butas“. Dingo ir pati Žozefina. Visi buvo labai nustebę ir nuliūdę. Ypač sielvartavo Lapinas Albertas.
Netrukus miestelį apskriejo baisi žinia – į Žozefinos namelį atsikrausto kiaulė! Kaip toliau klostėsi ši istorija sužinosite atėję į spektaklį.
Šį spektaklį jaunimo teatras „Be durų“ buvo pastatęs 2005 m. ir jis buvo vaidinamas iki 2015 m. Spektaklis buvo be galo populiarus ir mėgstamas, todėl teatro kolektyvas 2019 m. vėl grįžo prie šios keistos istorijos. Tik šį kartą kartelė užkelta gerokai aukščiau – visas spektaklio dainas aktoriai atlieka gyvai, be vokalo įrašo, žymiai sudėtingesnė choreografija, nauja scenografija, nauji prašmatnūs kostiumai.
Teatras ir šį kartą tikisi susilaukti ne mažesnio dėmesio ir žiūrovų pripažinimo.
Režisierė Angelė Juškevičienė
Scenografė Olga Ronkaitienė
Kostiumų dailininkė Aina Zinčiukaitė
Choreografė-baletmeisterė Jolanta Ženčienė
Kompozitorius Haroldas Šlikas
Trukmė 50 min.
Jaunimo teatras „Be durų“ – unikalus reiškinys ne tik uostamiesčio, bet ir visos Lietuvos teatriniame pasaulyje. Tai vienas seniausių Klaipėdos teatrų (nuo 1962 m.) ir bene vienintelis repertuarinis mėgėjų teatras Lietuvoje, kiekvieną sekmadienį rodantis spektaklius vaikams bei jaunimui.
Visi teatro „Be durų“ spektakliai išsiskiria spalvingumu, muzikalumu, plastiškumu.
Anot režisierės A. Juškevičienės, vienas svarbiausių teatro išskirtinumų, užtikrinantis nuolatinį repertuarą, yra aktorių atsidavimas ir meilė savo kolektyvui. Moksleiviai nepalieka trupės ir tapę studentais, ir sukūrę šeimas.
Mažieji žiūrovai myli teatrą „Be durų“. Daugelis tuos pačius vaidinimus žiūri po kelis kartus. „Jaučiamės reikalingi“, – džiaugiasi režisierė Angelė Juškevičienė, kupina idėjų naujiems pastatymams.

Komikso „Keliuonė“ pristatymas
2023-11-18 14:00 | P. Višinskio viešoji biblioteka
Lapkričio 18 d., šeštadienį, 14.00 val. Šiaulių apskrities Povilo Višinskio viešosios bibliotekos Didžiojoje skaitykloje vyks Rimanto Kmitos ir Povilo Vincento Jankūno komikso „Keliuonė“ (Šiaulių dailės galerija, leidykla „Aukso žuvys“, 2023) pristatymas ir diskusija „Kai miestas virsta herojumi: mitai, komiksai ir kiti kūrėjų išmislai“.

APIE KOMIKSĄ
Trys klasės draugai leidžiasi į įspūdingą, nuotykių ir mįslių kupiną kelionę po Šiaulius, kad patirtų miesto praeitį ir dabartį. Su kokiais kunigaikščiais siejamas Šiaulių atsiradimas? Kokie žymūs žmonės kūrė Šiaulius? Kas platino draudžiamą spaudą mieste? Kur gyventojai karo metu slėpė žydus? Kokios nenusisekusios meilės vienijo čia gyvenusius vyrus? Kodėl regbis Šiauliuose toks populiarus? Nuotaikingame komikse atgyja ir prabyla Šiaulių pastatai, meno kūriniai, legendinės asmenybės ir netgi būtybės – tarsi žiūrėtum filmą, į kurį nejučia persikeli ir pats.
Miestas turi savo mitą ir Tu esi jo dalis!
_ _ _
Leidinys yra Šiaulių dailės galerijos vykdomo projekto „Šiaulių miesto mitas: grafinio leidinio leidyba ir sklaida“ dalis.
Rėmėjai: Lietuvos kultūros taryba, Šiaulių miesto savivaldybė

Instaliacija VEGETACINĖ BŪKLĖ
2023-11-18 16:00 - 2023-11-19 14:00 | Šiaulių dramos teatras
Artimiausi spektaliai

2023.11.18 16:00 val.,
2023.11.19 14:00 val.,
2023.11.19 15:30 val.

Projekto organizatoriai Meno ir mokslo laboratorija, „Meno Alchemija“.
Režisierius – Naubertas Jasinskas
Vertėja – Ieva Emilija Rozenbergaitė
Scenografė – Sigita Šimkūnaitė
Kompozitorius – Gintaras Sodeika
Video projekcijų autorius – Ričard Žigis
Šviesų dailininkas – Dainius Urbonis
Tekstą įgarsino: Airida Gintautaitė, Alvydė Pikturnaitė, Arvydas Dapšys, Gintarė Latvėnaitė-Glušajeva, Kamilė Galkutė, Matas Sigliukas, Vaiva Mainelytė
Medijos menininkė – Ainė Petkūnaitė

„Jūs pabandykite vieną dieną panaikinti asmenvardį „aš“ ir pabūti visuma“, – režisierius Naubertas Jasinskas.
Gausios kūrybinės komandos kuriama teatrinė patirtis žiūrovą kviečia į pasaulį pažiūrėti iš perspektyvos, kuri atsiveria į šalį atidėjus žmogiškąjį ego. Seanso metu dvylika žiūrovų patirs personifikuotus ir unikalius išgyvenimus, kai šviesomis, garsais, aktorių įrašytais audio tekstais, kvapais kiekvienas spektaklio dalyvis savitai ir asmeniškai pajus, ką reiškia atsidurti vegetacinėje būsenoje ir tarsi pamatyti save iš šalies.
Spektaklis „Vegetacinė būklė“ sukurtas remiantis dramaturgės Manuelos Infantės pjese, kurios struktūroje pritaikyti įvairūs augalų gyvavimo etapai, užfiksuoti esminiai virsmai. Jie leidžia keisti žmogiškus aplinkos suvokimo principus ir pačiam spektaklio dalyviui išgyventi vegetacinę būseną, kuri įtraukia, ramina ir padeda į pasaulį pažvelgti kitu kampu. Kūrėjai spektaklyje ieško būdų suvokti žmonių, kaip rūšies, egzistavimo modelius.
Teatrinė patirtis vyks VŠDT specialiai pritaikytoje patalpoje. Žiūrovai perspėjami, kad renginio metu bus naudojamas stroboskopo efektas (ryškios, intensyvios šviesios).
Premjera – 2022 m. balandžio 1, 2, 3 d.
Projektą finansuoja Lietuvos kultūros taryba ir Vilniaus miesto savivaldybė.
Projekto partneriai: Valstybinis Šiaulių dramos teatras, Jono Meko vizualiųjų menų centras, Teatro žurnalas, knygynų tinklas „VAGA“.

Šiaulių kultūros centro teatro studijos „Gūžta“ monospektaklio pagal Dario Fo ir F. Rame komediją „Aš laukiu tavęs, mylimasis“ premjera
2023-11-18 18:00 | Šiaulių kultūros centro Didžioji koncertų salė (Aušros al. 31)
Lapkričio 18 d. 18 val. Šiaulių kultūros centro Didžiojoje koncertų salėje bus rodoma Šiaulių kultūros centro teatro studijos „Gūžta“ monospektaklio pagal Dario Fo ir F. Rame komediją „Aš laukiu tavęs, mylimasis“ premjera. Šis spektaklis – tai XIV respublikinio mėgėjų teatrų festivalio „Pulsas“ programos dalis.
„Aš laukiu tavęs, mylimasis“ – monokomedija pagal italų aktoriaus, režisieriaus, dramaturgo, Nobelio premijos laureato Dario Fo ir jo žmonos Frankos Rame pjesę. Tai komiškas pasakojimas apie jauną ištekėjusią moterį, kuri savo namų rojuje tarp keturių sienų turi viską, ko reikia laimingai namų šeimininkei – šaldytuvą, skalbyklę, telefoną ir daug garsios muzikos, kuri vienintelė palaiko jai draugiją. Jos vyras pasirūpino, kad jai nieko netrūktų, ir, išeidamas į darbą, užrakino duris. Tačiau, kaip paaiškėja, ši žavi kalinė savo komfortiškoje vienutėje yra ne tokia jau viena…
Režisierė Lina Jankauskaitė-Peleckienė
Trukmė 45 min.

Marko Žukausko „stand up“ pasirodymas „Priklausomas“
2023-11-18 19:00 | Šiaulių kultūros centro Kamerinė salė (Aušros al. 31)
„Žodžiu, infliacija yra žiaurus dalykas. Seniau nusipirkdavot du komikus, o dabar jau tik vienas išeina… Laikai sunkūs, bet ir labai juokingi. Nuo mokyklos laikų mano šūkis būdavo – svarbiausia yra prižvengt, o kad jūs prižvengtumėt aš parašiau programą „Priklausomas“. Kodėl toks pavadinimas? Nes aš esu priklausomas nuo labai daug įvairių dalykų, bet labiausiai esu priklausomas nuo vairavimo, autostradų, greitkelių, miestų, miestelių, degalinių dešrainių, barų, kultūros namų persirengimo kambarių, streso prieš pasirodymus, juoko, nejaukios tylos, plojimų ir bendravimo su žmonėmis iš visos Lietuvos.
Todėl viskas yra labai paprasta – aš atvarau pas jus patenkinti savo priklausomybių, o jūs irgi atvarykit, prašau, nes jeigu neatvarysit aš užsibaigsiu abejotino profesionalumo kovinio sporto turnyruose ir „TikTok“ live transliacijose“, – Markas Žukauskas.
N-16
Renginio trukmė: ~1.30 val.

Šokių vakaras. Groja Živilė Gedvilaitė
2023-11-19 17:00 | Šiaulių kultūros centro Pramogų salė „Maksas“ (Aušros al. 31)
Lapkričio 19 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Živilė Gedvilaitė.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Koncertas „Mes dar dainuosim!“
2023-11-19 18:00 | Šiaulių arena
Šį pavasarį Kauno „Žalgirio“ arenoje pristatytas muzikinis projektas „Mes dar dainuosim!“ rudenį keliaus po didžiuosius Lietuvos miestus! Tūkstančius žiūrovų sužavėjęs renginys, skirtas prisiminti legendinės grupės „Hiperbolė“ kūrybą, įvyks lapkričio 4 d. Vilniaus koncertų salėje „Compensa“, lapkričio 18 d. Klaipėdos „Švyturio“ arenoje ir lapkričio 19 d. „Šiaulių“ arenoje.
Koncertas „Mes dar dainuosim!“ – tai tarsi spalvingas Lietuvos muzikos istorijos kaleidoskopas, kuriame kiekviena daina yra žinoma atmintinai, laiko patikrinta ir nuoširdžiai mylima. Po projekto premjeros Kauno „Žalgirio“ arenoje publika neslėpė savo emocijų – žiūrovai dainavo kartu su atlikėjais, šoko ir dalijosi pačiomis geriausiomis emocijomis. Rudenį sugrįžtantis renginys bus dar įspūdingesnis, nes programa bus praturtinta naujais vizualiniais ir scenografijos efektais, atlikėjų būrį papildys nauji solistai, o tarp gerai žinomų dainų skambės ir nauji kūriniai. Ypač svarbus vaidmuo projekte atitenka Kauno miesto simfoniniam orkestrui, kuriam akompanuojant nemirtinga Lietuvos populiariosios muzikos klasika skamba kaip niekada moderniai ir didingai.
Žymios grupės kūrinius scenoje atliks puokštė garsių šalies solistų – Inga Valinskienė, Povilas Meškėla, Ona Kolobovaitė, Ovidijus Vyšniauskas, Vladas Kovaliovas, Gian Luca Demarko bei ypatingas koncerto svečias – grupės „Hiperbolė“ legenda Viktoras Prapras. Jaunąjai kartai atstovaus dainininkai Miglė Pivoriūnaitė ir Paulius Burba, projektą puoš žavios pritariančios vokalistės, o ritmo grupės frontą laikys tikri scenos grandai – Tomas Varnagiris, Mindaugas Balčiūnas ir kiti aukščiausios klasės instrumentalistai. Renginį ves charizmatiškas Lietuvos muzikos istorijos guru Darius Užkuraitis.
Dviejų dalių koncerte skambės geriausios per visą žymios grupės karjeros 50-metį sukurtos dainos – „Vandens ženklai“, „Kodėl“, „Sugrįžk“, „Kaip gera turėti namus“, „Laužai“, „Kai nieko neturi“, „Tu grok“, „Išgalvotas gyvenimas“, „Pamiršk mane“, „Aš dar dainuosiu“ ir daug kitų puikių kūrinių, su kuriais užaugo jau ne viena mūsų karta ir kuriuos myli visa Lietuva.
Pagrindinė informacija
Durys atidaromos: 16:30 val.
Renginio trukmė: ~ 2,30 val.
Petrauka: taip
Nuolaidos: netaikomos
Nemokamai: vaikai iki 6 metų amžiaus imtinai neužimant papildomos sėdimos vietos (renginio vietoje pateikti amžių įrodantį dokumentą)
Vietos neįgaliesiems: vietos skirtos judėjimo negalią turintiems asmenims ir sėdintiems neįgaliojo vežimėlyje
Lydintiems neįgaliuosius: neįgalaus asmens su judėjimo negalią lydintysis taip pat perka bilietą neįgaliųjų vietose. Su vienu neįgaliuoju į renginį gali patekti tik vienas lydintysis asmuo
Amžiaus cenzas: nėra
Organizatorius: UAB „Medusa Concert”

Galimybių festivalis TAVO PIN KODAS
2023-11-22 10:00 - 15:00 | Šiaulių arena
Šiaulių valstybinė kolegija jau šeštą kartą organizuoja Šiaulių jaunimui skirtą renginį – „Galimybių festivalį TAVO PIN KODAS“.
Reprezentacinis Šiaulių miesto savivaldybės finansuojamas renginys kasmet stebina naujomis idėjomis ir sumanymais.
„Galimybių festivalis TAVO PIN KODAS“ – Šiaulių miesto jaunimui subalansuotas renginys, sukviečiantis moksleivius klausytis įkvepiančių pranešimų, rinktis neformalias veiklas, ieškoti savęs ir tiesiog smagiai leisti laiką.
Lapkričio 22 d. Šiaulių arenoje vyksiantis renginys šiemet jaunimą pasitinka šūkiu „Ką tu? Ką Šiauliuose?“ Pagrindinė jo mintis – siekti kuo geriau suprasti save, savo poreikius, svajones ir galimybes. Antrasis akcentas skirtas miestui – pamąstymui apie tai, kaip suvokiame buvimą Šiaulių gyventojais, apie savo visuomeniškumą, bendrystę, prisidėjimą prie to, kad jaunam žmogui saulės mieste būtų gera ir jauku. Renginio organizatoriai tikisi atskleisti dar nepažintų faktų apie miestą ir jo siūlomas popamokines veiklas, karjeros ir darbo perspektyvas.
„Siekiame, kad jaunas žmogus išeitų iš šio renginio sužinojęs ką nors nauja tiek apie save, tiek apie savo miestą. Būsime laimingi ir savo tikslą pasiekę, jei moksleivius paskatinsime aktyviau įsilieti į miesto visuomeninį ir kultūrinį gyvenimą, o galbūt ir sudominsime dar nepažintais dalykais, kurie jaunimą privers pagalvoti apie ateities kūrimą, svarbius asmeninius pasirinkimus“, – sako projekto organizatoriai, Šiaulių valstybinės kolegijos atstovai.
Planuojama, kad renginyje dalyvaus didžioji dalis Šiaulių miesto 8–12 klasių moksleivių.
Festivalio veiklos vyks lapkričio 22 d. 10–15 val. Šiaulių arenos erdvėse (J. Jablonskio g. 16, Šiauliai).
Organizatorius: Šiaulių valstybinė kolegija

Roko opera "Priesaika"
2023-11-22 18:00 | Šiaulių kultūros centro Didžioji koncertų salė (Aušros al. 31)
Tik trys miestai! Lapkričio 22 dieną 18 val. Šiaulių kultūros centre kviečiame į įsimintiną vakarą!
ROKO OPERA PRIESAIKA
Patriotizmo gūsis Lietuvos muzikos padangėje, bendram kūrybiniam darbui apjungiantis ir roko muzikantus, ir garsius operos solistus.
Ši istorija apie Partizanus, kurie pokario metais paliko savo gimtuosius namus ir pasitraukė į mišką, kad ten galėtų kovoti už tai, kas brangiausia. Jie taip pat mylėjo, juokėsi, buvo kupini vilties, buvo jautrūs skausmui ir liūdesiui, bet nuo visų kitų skyrėsi tuo, kad turėjo savo gyvenime ypatingai kilnų tikslą, už kurį turime būti dėkingi kiekvienas.
Apie ką Jie kalbėdavo? Ką mylėjo? Ar tikėjo savo pergale? Ar bijojo mirties? Ar duota priesaika Jiems reiškė tai, dėl ko buvo verta paaukoti gyvybę?
Tai gali atsakyti tik likę Jų pačių prisiminimai, kurių pagrindu ir buvo sukurta roko opera „Priesaika“. Tai – kūrinys apie tikrus žmones, tikrus Jų likimus, apie tai, kas dovanojo mums laisvą ir nepriklausomą Tėvynę. Mokytojas, kunigas, studentas, ryšininkė – šie personažai iš naujo leis pažinti Partizanus, kurie širdyse karštai tikėjo, jog Jų kova nebus veltui.
Programoje:
Operos solistai
Sandra Lebrikaitė
Liudas Mikalauskas
Egidijus Bavikinas
Patriotinio roko grupė „THUNDERTALE“
Vokalas, gitara Laurynas Baškys
Vokalas, gitara Jonas Chockevičius
Bosinė gitara Rokas Baškys
Būgnai Paulius Petrauskas
Komanda
Režisierius Nerijus Petrokas
Libreto autoriai Gediminas Jankus, Nerijus Petrokas
Scenografas Sergėjus Bocullo
Organizatorius VšĮ „Liudo Mikalausko koncertai“
Laukiame Jūsų lapkričio 22 dieną 18 val. Šiaulių kultūros centre, bilietai platinami portaluose bilietai.lt ir ticketmarket.lt
Daugiau informacijos www.lmkoncertai.lt

Gyvo garso koncertas „Muzikos kelionė laiku“
2023-11-23 18:00 | Šiaulių kultūros centro Didžioji koncertų salė (Aušros al. 31)
Projektas „Muzikos kelionė laiku“, kuriame klausytojus pasitiks talentingieji Simonas Storpirštis, Liepa Mondeikaitė bei Justinas Lapatinskas, nepaliks abejingų. Atlikėjai, kartu su klausytojais, keliaus lietuviškos muzikos keliu, istorijomis, išgirs įvairius žanrus ir skirtingus laikmečius, nuo 1920 m. iki šių dienų hitų. Koncertas išplės muzikinį horizontą bei leis prisiminti, o galbūt ir atrasti, mėgstamiausius atlikėjus bei jų dainas.

Muzika mus lydi, ko gero, per visus ryškiausius gyvenimo įvykius: nuo gimtadienių, pirmųjų vakarėlių su klasės ar universiteto draugais, iki pasimatymų, vestuvių, įsimintinų kelionių, šeimos susibūrimų ir daugelio kitų gražiausių akimirkų.

Šį kartą kviečiame jus pakeliauti laiku – laiku, kai muzika buvo ilgesio ir nerimo išraiška, kai kvietė maištauti, kai skelbė laisvę, kai stiliais ir įvairove augo kartu su mumis, o galiausiai – pradėjo pintis tarpusavyje.

Koncerte skambės amžinos dainos: Stasio Povilaičio, Vytauto Kernagio, „Hiperbolės“, Danutės Neimontaitės, Teisučio Makačino, „Karališkos erdvės“ ir kitos populiarios lietuviškos dainos nuo praėjusio šimtmečio vidurio iki šių dienų.
Vokalas – Liepa Mondeikaitė
Vokalas, gitara – Justinas Lapatinskas
Vokalas – Simonas Storpirštis
Klavišiniai – Vytis Smolskas
Gitara – Kostas Balčiūnas
Bosinė gitara – Martynas Garbačas
Mušamieji – Mindaugas Stundžia
Smuikas – Ieva Makauskaitė
Renginio trukmė: ~1.30 val.

Šiaulių kultūros centro suaugusiųjų mėgėjų teatro „Durys“ spektaklio pagal R. Toma pjesę „8 mylinčios moterys“ premjera, skirta kolektyvo kūrybinės veiklos 10-mečiui
2023-11-24 18:00 | Šiaulių kultūros centro Didžioji koncertų salė (Aušros al. 31)
Lapkričio 24 d. 18 val. Šiaulių kultūros centro Kamerinėje salėje bus rodoma Šiaulių kultūros centro suaugusiųjų mėgėjų teatro „Durys“ spektaklio pagal R. Toma pjesę „8 mylinčios moterys“ premjera, skirta kolektyvo kūrybinės veiklos 10-mečiui. Šis spektaklis – tai XIV respublikinio mėgėjų teatrų festivalio „Pulsas“ programos dalis.
Kalėdų išvakarės. Prieššventinis pasiruošimas, laukiama iš Anglijos grįžtančios Siuzanos, vyresniosios Gabi dukters. Įprastą ryto ramybę sutrikdo tarnaitės Luizos klyksmas – savo miegamajame guli nužudytas šeimininkas. Kas žudikas? O gal žudikė..?
Šiuolaikinė detektyvinė komedija, pilna elegantiško humoro, grakščių sąmojų ir nenuspėjamų siužeto vingių. Roberas Toma žinomas kaip psichologinių detektyvų, dramų autorius, o jo humoras įvardijamas kaip savitas ir išskirtinai prancūziškas.
Režisierius Virginijus Dargis
Dailininkė Reda Uogintienė
Trukmė 90 min.
Veikiantys asmenys:
Gabi – Vilija Krausienė
Siuzon – Inga Nuobarienė
Katrin – Sigita Dzindzelėtaitė, Laura Strazevičiūtė
Ogiustina – Laima Biliūnienė
Senelė – Aldona Juozaitienė, Danutė Monstavičienė
Pjereta – Daiva Vilcinė
Šanelė – Jurgita Rimkevičiūtė Juškuvienė
Luiza – Greta Jankauskytė, Rūta Grotuzienė

Akustinis Giedrės koncertas
2023-11-24 18:00 | Chaimo Frenkelio viloje
Giedrė pirmąsyk leisis į akustinių koncertų turą per Lietuvą.
Švaraus krištolo skambesys, į kurį pasinėrusi publika, atrodo, net nustoja kvėpuoti. Tokie tyro jausmo vakarai su dainininke Giedre ir pianistu Andrejumi Polevikovu įvyks Vilniuje, Kaune, Kėdainiuose, Klaipėdoje, Marijampolėje, Šiauliuose ir Mažeikiuose.
„Dainuosiu savo gyvenimą: ir patį naujausią, ir iš „Empti” laikų. Tik nebus elektroninio skambesio, o viską atliksime kartu su pianistu Andrejumi Polevikovu. Toks švarus krištolas. Visiška magija. Užpildyti pauzes kelių instrumentų garsais yra kur kas paprasčiau. O šiuo atveju tas perregimas nuogumas suteikia visai kitokio adrenalino man kaip dainininkei. Publika akimirkomis nebekvėpuoja. Aš tarp dainų raminu žiūrovus, kad – ei, paprasčiau, kvėpuoti galite. Taip ir prabanguojame per koncertus, jausdami tą pačią stiprią energiją“, – šiltai šypsodamasi kalba Giedrė.
Neįtikėtina, bet ji – užtikrintai dirbanti scenoje jau ne pirmą dešimtmetį ir įkvėpusi ne vieną šių dienų žvaigždę drąsiau žengti į muzikos vandenis, pati į solinį turą per Lietuvą leidžiasi pirmą kartą.
Giedrė ypatingai laukia šio rudens akustinių koncertų, kai ne vien didmiesčių salių klausytojai turės progą išgirsti ją dainuojant ne televizijos eteryje, o gyvai.
Bilieto kaina – 25 Eur – 29 Eur
